
ELŐZETES HATÁSVIZSGÁLAT

a Budapest Főváros Önkormányzata 2020. évi összevont költségvetéséről szóló
…/2020 (… …) önkormányzati rendelet megalkotásával összefüggésben
egyes önkormányzati rendeletek módosításáról szóló
…/2020 (… …) önkormányzati rendelet megalkotásához


A jogalkotásról szóló 2010. évi CXXX. törvény 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. A hatásvizsgálat során vizsgálni kell a tervezett jogszabály valamennyi jelentősnek ítélt hatását, különösen

· társadalmi, gazdasági, költségvetési hatásait,
· környezeti és egészségi következményeit,
· adminisztratív terheket befolyásoló hatásait, valamint
· a jogszabály megalkotásának szükségességét, a jogalkotás elmaradásának várható következményeit, és
· a jogszabály alkalmazásához szükséges személyi, szervezeti, tárgyi és pénzügyi feltételeket.

A törvényi előírásnak megfelelően a Budapest Főváros Önkormányzata 2020. évi összevont költségvetéséről szóló …/2020. (…) önkormányzati rendelet megalkotásával összefüggésben egyes önkormányzati rendeletek módosításáról szóló rendelettervezet hatásait az alábbiakban foglaljuk össze.

1. Társadalmi, gazdasági, költségvetési hatások
A módosításokra a jogszabályok közti összhang megteremtése érdekében van szükség, társadalmi, gazdasági, költségvetési hatásuk nincs.

2. Környezeti és egészségi következményei
A módosítások eredményeként az eddigiekhez képest további környezeti és egészségi következmények nem várhatók.

3. Adminisztratív terheket befolyásoló hatás
A szabályozás újabb adminisztratív terheket nem ró sem a lakosságra, sem az önkormányzatra.

4. A jogszabály megalkotása szükségességének, a jogalkotás elmaradásának várható következményei
A módosítások elmaradása esetén fennmaradnának az egyes önkormányzati rendeletek közti ellentmondások, összeütközések.

5. A jogszabály alkalmazásához szükséges személyi, szervezeti, tárgyi és pénzügyi feltételek
A Fővárosi Önkormányzat és a Főpolgármesteri Hivatal rendelkezik a végrehajtáshoz szükséges szervezeti, személyi és tárgyi feltételekkel. 

Budapest, 2020. február 14.
